- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

# Prima intalnire a Grupului "Samuel"

Data: 24 octombrie 2010
Locul: Mănăstirea surorilor Clarise, str. Aleea Plopilor nr.8, Loc.Roman,Tel:0233-722702
Program: 9.00 - 15.00
Organizatorii: Echipa de Pastorală Vocaţională Zonală

Grupul “Samuel” este un drum articulat in 7 întâlniri.(O întâlnire pe lună).

### Pentru cine este „Grupul Samuel”?

Pentru băieţii şi fetele care nu sunt orientaţi către o opţiune, de viaţă. Este pentru persoanele care sunt încă indecise, dar doritoare de a face un drum de căutare, sau care încep să dorească să descopere visul pe care Dumnezeu îl are pentru ei. Pentru acei tineri care doresc să maturizeze în mod serios un proiect de viaţă creştină.

Pentru băieţii şi fetele deschişi la 360 de grade la voinţa lui Dumnezeu. Este o altă caracteristică importantă a Proiectului Samuel. Acesta presupune opţiunea unei angajări definitive totale pentru Dumnezeu, sau o alegere pentru căsătorie, dar ca o angajare pentru Împărăţia lui Dumnezeu.

### Propuneri

La aceşti tineri le propunem un lucru serios pe o perioadă de 7 luni într-o căutare a Proiectului lui Dumnezeu cu privire la propria viaţă. Vom încerca să continuăm să citim semnele pe care Dumnezeu le pune pe drumul nostru pentru a răspunde la misiunea ce el ne-a pregătit-o.

### Finalitatea acestei experienţe

Este necesar să ne întrebăm: Ce căutăm prin această experienţă spirituală?

Trebuie să căutăm voinţa lui Dumnezeu cu privire la viaţa noastră. Această căutare trebuie să fie făcută în faţa lui Isus, în rugăciune pentru a face lumină asupra propriei vocaţii. Această propunere reprezintă o invitaţie de a ieşi din confuzii sau nesiguranţe. Este o experienţă de libertate şi har.

Ne putem întreba: La ce lucru nu trebuie să ne aşteptăm de la această experienţă?

Nu ajunge doar dorinţa de a învăţa să mă rog şi nici aceea de a găsi o soluţie uşoară şi autoritară pentru toate dubiile mele.

Noi ne aşteptăm ca „harul lui Dumnezeu să ne înveţe o metodă pentru a orienta libertatea noastră spre realizarea proiectului lui Dumnezeu pentru lume, în acea parte care îmi corespunde”.

La sfârşitul întâlnirilor pot ieşi cu o angajare concretă, măcar temporară (de a duce o viaţă spirituală mai serioasă, de voluntariat, o angajare misionară, experienţă într-o congregaţie) sau angajare definitivă (într-o stare de viaţă consacrată sau de familie)”.

### Mijloace necesare

Discernământul spiritual este
1. instrumentul pentru a cunoaşte Voinţa lui Dumnezeu cu privire la propria viaţă.
2. un exerciţiu atent de ascultare a Duhului lui Dumnezeu care vorbeşte în istoria mea
3. ascultarea Cuvântului lui Dumnezeu nescris: acest Cuvânt fiecare trebuie să-l caute pentru sine, cu umilinţă in inimă.
4. un ansamblu de intuiţii care exige răbdare şi purificare progresivă
5. necesar de a se decide să se intre în dinamismul discernământului spiritual

Reflexia asupra propriei persoane şi confruntarea cu propriul însoţitor spiritual. Însoţirea spirituală constituie un aspect fundamental al drumului: Fiecare tânăr care are de gând să facă acest drum va avea un însoţitor spiritual (preot, laic sau soră). Însoţirea personală la care tânărul se încredinţează, aşadar, personalizează în mod eficient propunerea făcută în întâlnirile lunare.

Momentul de lucru în grup este gândit ca un timp propice, pentru un schimb de daruri spirituale primite şi o împărtăşire a drumului. A asculta drumul altuia de multe ori încurajează şi ne permite să adăugăm o lumină preţioasă pe drumul propriu.

## Împărtăşim o mărturie a unei tinere care a făcut această experienţă:

### “Care este visul lui Dumnezeu pentru tine!”

Grupul “Samuel”….un grup de neînţeles pentru început,însă titlul a spus esenţialul şi anume :“Care este visul lui Dumnezeu pentru tine!” .Atunci am înţeles care este scopul acestui grup.Tu tânărule oare te-ai întrebat ce îşi doreşte şi Dumnezeu pentru viaţa ta?,care este scopul tău?cu siguranţă tu te-ai gândit, însă probabil nu ai făcut linişte în sufletul tău pentru a asculta ce vrea şi Dumnezeu să-ţi spună.

Scopul acestui grup este de “a schimba tinerii”, de ai face să gândească în credinţă cu sufletul, de a lucra cu interiorul.

La început credeam că totul se va desfăşura într-o singură zi,însă mai apoi am aflat că aceste întâlniri constituie un drum care cuprinde 7 intâlniri,care se desfăşoară pe parcursul a 7 luni,în fiecare lună câte-o întâlnire.

Pe parcursul acestui drum,noi tinerii am avut ocazia de a avea un lider spiritual, care ne-a însoţit pe parcursul acestui drum. Am avut la dispoziţie un anumit timp la fiecare întâlnire, pentru a vorbi cu însoţitorul spiritual, pentru a aprofunda problemele pe care noi tinerii le întâmpinăm deseori.Pe parcursul acestor întâlniri am primit şi o cărticică pe care noi acasă, pentru a aprofunda în interiorul nostru discuţiile întâlinirilor ce vor urma,fiecare intâlnire având o temă.

Acest grup este format din personae consacrate, laici, familii care în cadrul întâlnirilor vor prezenta povestea lor de viaţă care pare de necuprins cand poţi obseva câte lucruri se fac din iubire pentru Dumnezeu care te cheamă şi îţi incredinţează o misiune în lumea de azi..Să nu crezi o clipa că acest grup te va influenţa sau este doar pentru acei tineri care vor să fie persoane consacrate, nu! orice tănâr se îmbogăţeşte pe parcurs şi el învaţă să facă o alegere corectă “pe viaţă” cu ajutorul Cuvâtului lui Dumnezeu, de aceea mai este nevoie şi de ajutorul celorlalţi.

Eu vă pot marturisi că viaţa mea s-a schimbat după acest drum,am căpătat mai multă încredere, acum trăiesc întradevăr ascultând Cuvântul lui Dumnezeu, am mai multă iubire…. Am simtit şi descoperit cum Dumnezeu mi-a dat daruri de necuprins, şi simt în continuare sprijinul si iubirea Lui nemărginită. Nici nu vă puteţi da seama cât de bine e să te simţi ocrotit şi liniştit sufleteşte.”Cât de bine este să trăieşti cu Domnul şi cât de fericit te face El prin liniştea sufletească”. Am învaţat multe lucruri de viaţă,care mă vor ajuta mereu,mă simt un om adevărat cu harurile Domnului. Însă pot remarca faptul ca a fost şi destul de greu pentru a ajunge la sfarşitul drumului, deoarece acest drum a fost plin de provocări. Am avut şi nişte reguli pe care le-am respectat şi probabil ele m-au dus şi la rezultatul final.În concluzie ceea ce căutam şi nu credeam că am să dobândesc vreodată am găsit!!!.

Tu tănârule eşti stăpân pe viaţa ta de a alege,însă trebuie sa fii conştient că nu poţi face o alegere foarte bună fară Dumnezeu,El te călăuzeşte şi îţi vorbeşte mereu însă secretul e ascultare.Vă propun să faceţi parte din acest grup: nu veţi regreta nici o clipă!!!,este o oportunitate unică de schimbare. Aici vei invăţa ce este întru-totul important în viaţă şi vei vedea că viaţa nu înseamnă numai aspect fizic şi bani ci sufletul pe care îl ai.

Ana-Maria, 18 ani

- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

Copyright © Parohia Inima Neprihanita a Mariei Roman 2007-2009 ® - Toate drepturile rezervate - Realizat de Alexandru Bulai