- |Contact
- |Carte de oaspeti
- |Album foto
- |Stiri
- | Viata parohiei
- |Despre noi
- Prima pagina

## A.C. General

- VIATA PAROHIEI
- SURORI
- IOSEFINI
- A.C. IN PAROHIE
- TINERI
- COPII

# Acţiunea Catolică
"Sfântul Iosif"

Acţiunea Catolică "Sfântul Iosif" este o asociaţie de laici care se angajează la realizarea scopului apostolic general al Bisericii, în mod liber, în formă comunitară şi organică şi în directă colaborare cu ierarhia Bisericii.

Obiectivul Acţiunii Catolice este esenţialmente religios vizând apostolatul; cuprinde evanghelizarea, sfinţirea oamenilor şi formarea creştină a conştiinţelor în aşa fel încât să impregneze cu spirit evanghelic diferitele comunităţi şi medii.

Acţiunea Catolică, prin programele sale şi prin acţiunile personale ale membrilor săi, contribuie la construirea unei societăţi civile bazată pe principiile vieţii şi moralităţii creştine, formează laicii catolici în spiritul unui angajament responsabil, personal şi colectiv faţă de valorile vieţii, libertăţii şi demnităţii persoanei şi grupurilor de persoane.

Laicii care aderă la Acţiunea Catolică "Sfântul Iosif":
a) se angajează la formarea personală şi comunitară care îi ajută să corespundă vocaţiei universale de sfinţire şi apostolat în condiţiile lor specifice de viaţă;
b) colaborează la misiunea Bisericii, aducând experienţa lor proprie şi asumându-şi responsabilitatea în viaţa asociaţiei pentru a contribui la elaborarea şi punerea în practică a acţiunii pastorale a Bisericii, ţinând cont în mod constant de mentalitatea, cerinţele şi problemele persoanelor, familiilor şi mediilor de viaţă;
c) se angajează să mărturisească în viaţa lor unirea cu Cristos şi să influenţeze cu spirit creştin şi cu responsabilitate tot ceea ce fac în mediul realităţilor temporale.

Acţiunea Catolica este:
- un dar al Duhului Sfânt pentru Biserică;
- şcoală a vieţii;
- şcoală de formare creştină;
- înrădăcinată în Evanghelie;
- o carismă pentru a trăi în Biserică;
- una şi diversă;

### Istorie AC si prezenta ei in lume

“Când si unde a apărut AC?”
A apărut în Italia: “Societatea Tineretului Catolic Italian” fondată în 1867 de Mario Fani şi Giovanni Aquadermi Misiunea: rugăciune, acţiune, sacrificiu. Patru datorii principale:
- devotament faţă de Sf. Scaun
- studierea religiei
- viaţa creştină
- acţiuni de caritate

În lume Acţiunea Catolică este prezentă în: Spania -1929, Malta-1930, Argentina -1931, Mexic, Elveţia, Albania, Luxemburg, Venezuela, Columbia, Peru, Paraguay, Ecuador, Birmania Myanmar, Burundi, Rwanda, Congo, Kenia, Uganda, Tanzania, Camerun, Bosnia-Herţegovina, Brazilia, Bulgaria, Cuba, Guatemala, Lituania, Portugalia, Ţara Sfântă, Ucraina, Franţa, Nigeria, Slovacia, USA.

Forumul Internaţional al Acţiunii Catolice (FIAC) este un organism care reuneşte la nivel internaţional asociaţii forme de acţiune catolică din diverse ţări.

### AC din dieceza de Iaşi (AC Iaşi)

A luat fiinţă pe 8 decembrie1992, cu binecuvântarea PS Petru Gherghel, în urma unui schimb de experienţă cu tinerii din Verona. La început AC era prezentă în doar nouă parohii ale diecezei; primul preşedinte diecezan a fost Carina Şleghel, iar primul asistent spiritual pr. Cornel Cadar. La început, Acţiunea Catolică era formată doar din tineri. Prima adunare generală a AC diecezane: Săbăoani, la 19 aprilie 1993. Totodată, s-a ales şi o nouă preşedintă diecezană a AC: Genoveva Robu (1993‑1995).

Adunarea diecezană din 29 octombrie 1995, desfăşurată la Iaşi, a ales un nou preşedinte diecezan, Mihaela Noea (căsătorită Ciobanu, în anul 1999).

În 1994 (la 22 mai, la Bacău) s-a înfiinţat Acţiunea Catolică a Copiilor (ACC), iar în anul 1997 a luat fiinţă şi Acţiunea Catolică a Adulţilor (ACA).

A urmat o perioadă în care structurile AC „s-au aşezat”, iar numărul celor care doreau să activeze în cadrul asociaţiei era din ce în ce mai mare. În anul 2002, la Gioseni (Mănăstirea surorilor boromite), jubileul „10 ani împreună ... Sare şi lumină!”.

În cadrul Adunării Generale de la Traian, din noiembrie 2003, a fost ales un nou preşedinte diecezan: Anca Lucaci, iar de la 1 iulie 2005, este numit un nou asistent spiritual general: pr. Felix Roca.

Între anii 2001-2004, Acţiunea Catolică s-a implicat în mod activ, în desfăşurarea Sinodului Diecezan. În urma lucrărilor Sinodului diecezan, Acţiunea Catolică devine membru al Consiliului pastoral diecezan, pentru o perioadă de cinci ani.

### AC IASI- Structură şi organizare diecezană

1. Comitet Director (preşedinte, vicepreşedinte, secretar, administrator, responsabil ACC, responsabil ACT, responsabil ACA)
2. Structuri zonale - sectoriale: responsabil de sector + secreta

### AC IASI- Structură şi organizare zonală

Cele trei zone de activitate (Bacău, Iaşi, Roman) sunt organizate la nivelul sectoarelor:
- pentru ACC: responsabil + secretar;
- pentru ACT: responsabil + secretar;
- pentru ACA: responsabil + secretar;

### AC IASI- Structură şi organizare parohială

Consiliul parohial alcătuit din:
- Comitetul Director parohial (preşedinte, vicepreşedinte, secretar, administrator, responsabil ACC, responsabil ACT, responsabil ACA);
- Responsabilii celor 4 laturi specifice AC: formativă, liturgică, caritativă, cultural-recreativă;

- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

Copyright © Parohia Inima Neprihanita a Mariei Roman 2007-2009 ® - Toate drepturile rezervate - Realizat de Bulai Alexandru