- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

# Sarbatoarea Sfantului Iosif

## „Doamne ce bine ne este nouă aici .....”

În seara zilei de 18 Martie la biserica „Inima Neprihănită a Mariei” a avut loc întâlnirea membrilor A.C. Adulţi din cele patru parohii din Roman. Scopul acestei întâlniri a fost de a ne ruga împrună, de a face comuniune în rugăciune şi de a fi alături de Isus pe drumul Calvarului.

Atmosfera de sărbătoare, frunţi deschise şi feţe senine pline de bucuria momentului s-au putut vedea atât în momentul liturgic cât şi la agapa frăţească de după. La ora 17,25 tăcerea a fost întreruptă de orga din biserică, care a dat tonul cântecului „Stătea Maica-ndurerată”. Asistaţi de pr. Dămătăr Iosif, în spirit de căinţă şi credinţă, rând pe rând fiecare a meditat o staţiune din Calea Crucii. A urmat apoi Sf. Liturghie concelebrată împreună cu pr. Iosefini.

În cuvântul său la predică pr. Iosif a reuşit cu toată dăruirea să ne vorbească despre Sf. Iosif ca: tată purtător de grijă a lui Isus; model de viaţă, ascultare şi curăţie; model de credinţă şi încredere.

La încheierea Sf. Liturghii toţi participanţii A.C. au coborât la subsolul biserici pentru o mau bună cunoaştere şi colaborare ajutaţi de o gustare.

Aceste minunate momente din Postul Mare petrecute împreună ne dispun să pregătim mai cu folos sărbătoarea Paştelui.
Mulţumim Domnului şi colaboratorilor pentru reuşita momentului.

Realizat de Ana Broşteanu

- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

Copyright © Parohia Inima Neprihanita a Mariei Roman 2007-2009 ® - Toate drepturile rezervate - Realizat de Alexandru Bulai