- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

# Adventul - perioada de pregatire a solemnitatii Nasterii Domnului

Incepand de duminica, 27 noiembrie, in toate bisericile romano-catolice a inceput perioada de pregatire pentru sarbatoarea Nasterii Domnului, si totodata a inceput un nou an liturgic.

Cuvantul advent provine din limba latina adventus si inseamna asteptare, instintare, sosire, intr-un cuvant pregatirea interioara pentru nasterea lui Cristos.

Perioada Adventului este un timp de pregatire a solemnitatii Nasterii Domnului in care ne amintim de prima venire a Fiului lui Dumnezeu intre oameni si totodata o perioada in care, prin aceasta comemorare, mintile sunt calauzite spre asteptarea celei de-a doua veniri a lui Cristos, la sfarsitul timpurilor. Astfel, timpul Adventului apare ca o perioada de asteptare plina de evlavie si de bucurie.

Adventul nu este un timp de tristete, ci un timp de profunda dorinta a venirii Mantuitorului si de pregatire spirituala in vederea acestei veniri. Cum purificarea de pacat este cea mai buna pregatire spirituala e normal ca Adventul sa aiba o nuanta de pocainta, insa nu atat de pronuntata ca in Postul Mare. Ca semn de pocainta, culoarea vesmintelor liturgice in Advent este violet, ceea ce indica speranta, asteptarea de a-l intalni pe Isus, spiritul de pocainta, speranta crestina in momentele de suferinta. De aceea si cantecele intonate sunt diferite de cele din timpul anului, simbolizand venirea pe pamant a Fiului lui Dumnezeu.

### Coroniţa de advent: credinţă şi speranţă

Simbolul specific acestei sarbatori este cununa de Advent. Coroana de Advent are o funcţie religioasă: ea vesteşte apropierea Crăciunului, ne pregăteşte pentru sărbătoarea Naşterii Domnului, trezeşte rugăciunea comună, arată că Isus este adevărata lumină care învinge întunericul şi răul.

Ea este formata din ramuri de brad, impletite cu panglici si decorate cu conuri. Acestora li se mai adauga patru luminari, trei purpurii si una roz. Bradul impletit in cerc, este, desigur, simbolul vietii vesnice, in vreme ce luminarile sunt simbolul luminii ‘care a venit in lume’ pentru a alunga intunericul necredintei si al pacatului (Ioan 3:19-21). Frunzele cu spini adaugate uneori cununii fac trimitere la jertfa lui Cristos. Cele patru luminari semnifica cele patru mii de ani care au durat, conform traditiei, de la Adam la Cristos, al doilea Adam. Luminarea roz este simbolul bucuriei ajungerii la mijlocul postului. In cea de-a treia duminica preotii poarta si ei vesminte roz, si nu purpurii, asa cum se intampla in celelalte duminici din Advent.

#### Culoarea şi simbolistica lumânărilor

Cele patru lumânări, fiecare cu o semnificatie religioasa, ne arata cele patru saptamani ale timpului Adventului. Aprinderea succesiva a lumanarilor arata apropierea progresiva a Nasterii lui Isus.

Prima lumanare purpurie se aprinde în prima duminica din advent ce simbolizeaza nadejdea. A doua lumanare purpurie se aprinde in a doua duminica, tema fiind dragostea. A treia lumanare, cea roz, se aprinde in a treia duminica semnificand bucuria. A patra lumanare purpurie se aprinde in a patra duminica, tema fiind pacea.

Aprinderea succesiva a lumanarilor indica apropierea progresiva a Nasterii lui Isus, progresiva victorie a luminii asupra intunericului. De aceea e bine ca aprinderea lor sa aiba loc seara, pe intuneric.

Fiecare lumânare îşi are semnificaţia sa religioasă. Conform tradiţiei, prima este lumânarea profetului, invitandu-ne sa asteptam venirea Domnului si sa nu ne pierdem speranta; a doua este lumânarea Betleemului, cetatea în care s-a născut Mesia, Isus Cristos, Mântuitorul tuturor oamenilor; a treia este lumânarea păstorilor, unde la această bucurie suntem invitaţi să ne facem părtaşi cu toţii; a patra este lumânarea îngerilor, acestia aducand vestea că Dumnezeu îi iubeşte pe toţi oamenii şi datorită acestei iubiri el a decis să se nască între noi.

- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

Copyright © Parohia Inima Neprihanita a Mariei Roman 2007-2009 ® - Toate drepturile rezervate - Realizat de Alexandru Bulai