- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

# "Familie devino ceea ce esti!"

În Parohia “Inima Neprihănită a Mariei” din Roman/ Neamt, pentru că suntem în anul dedicat familiei, la cateheza adolescenţilor şi copiilor de care se ocupă “Surorile Sarace ale Sf. Iosif” s-a propus ideea de a confecţiona ieslea în familie, cu participarea tuturor membrilor. Părintele Paroh, Pr. Lucaci Cristian, a susţinut proiectul şi a încurajat dând start acestei iniţiative.

Scopul acestei iniţiative era ca Familia să lucreze împreună şi mai ales părinţii să dedice din timpul lor pentru a pregăti ieslea împreună cu copiii lor şi să se cunoască mai mult. Copiii doresc acest lucru de la părinţii lor, aşteaptă ca ei să îi înţeleagă şi să îi ajute în diferitele probleme pe care le întâmpină. Fiind un timp de aşteptare a Pruncuşorului Isus este un moment oportun ca Familia să se unească şi să fie împreună. În timpul catehezelor, copiii au exprimat dorinta de a-i avea pe părinţii lor lângă ei pentru a celebra Sfântul Crăciun împreună, mai mult, decât de a primi cadouri sau diferite lucruri.

Pe data de 12 decembrie 2010 s-a organizat premierea celei mai reuşite iesle în realizarea căreia s-a implicat întreaga familie. Părintele Paroh a asigurat şi premii foarte generoase!!!!!!!

Din mărturia unui copil: “Faptul de a lucra împreună a fost o mare bucurie pentru mine pentru că s-a implicat toată familia şi am lucrat toţi împreună. Am avut parte de o experienţă frumoasă şi a fost chiar distractiv pentru că în loc să stau la calculator şi să pierd timpul acolo, am făcut ceva util şi folositor”.

Ce cadou mai frumos am putea face pentru Pruncuşorul Isus decât acela ca familia să fie unită şi să pregătească “locul” unde Pruncuşorul să fie primit!

- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

Copyright © Parohia Inima Neprihanita a Mariei Roman 2007-2009 ® - Toate drepturile rezervate - Realizat de Alexandru Bulai