- |Contact
- |Carte de oaspeti
- |Album foto
- | Stiri
- |Viata parohiei
- |Despre noi
- Prima pagina

## Arhiva Stiri

- STIRI

Concert de Craciun 2008 || Noua infatisare a site-ului || Programul Sfinţirii Locuinţelor|| Inchide telefonul in Biserica || Festivalul Talantilor -Sceneta || Mai 2009 || Iunie 2009 || Telefon VS. Biblie || Activitati in ultimile 30 de zile || Concert si Sceneta de Craciun || Coroana de Advent

#### 21 decembrie 2009

### Activitati in ultimile 30 de zile

#### Ziua Bucuriei

Actiunea Catolica a Copiilor a organizat pentru copiii si animatorii din zonele Roman si Iasi, pe data de 21.11.2009, Ziua Bucuriei la Parohia Isus Bunul Pastor Roman. Motto-ul intalnirii a fost "Bucuraţi-vă pentru că numele voastre sunt scrise în ceruri" (Lc 10, 20). Ca si in alte intalniri, copiii din Parohia Inima Neprihanita a Mariei au luat parte cu bucurie la aceasta activitate, implicandu-se la realizarea scenetei, dar si a jocurilor organizate. A fost o zi constructiva in care atat copiii cat şi animatorii AC din cele două zone si-au reinnoit prieteniile.

#### Adeziunea la Actiunea Catolica

Ca si in ceilalti ani, copiii in numar de 25, tinerii in numar de 28, si adultii 26 , au depus cu multa bucurie in suflet adeziunea la Actiunea Catolica pe data de 06.12.2009. Prin aceasta manifestare, ei si-au luat angajarea de a participa la toate activitatie organizata pe nivel diecezan.

#### Festivalul Talantilor 2009-2010: Colinde

Sambata,19 decembrie 2009, a avut loc la Parohia Fericitul Ieremia un concert de colinde sustinut de tinerii din parohiile membre ale Actiunii Catolice din Zona Roman. Din Parohia Inima Neprihanita a Mariei au participat 26 de tineri care au prezentat trei colinde. Fiecare parohie a incercat sa transmita cele mai bune ganduri odata cu apropierea Sarbatorii Craciunului,dar si sa aduca zambetul pe fetele celorlalti.

#### Poze gasiti in Album Foto in 2009

realizat de Ana Maria Ciuches si Monica Mihai

#### 20 decembrie 2009

### Concert si Sceneta de Craciun

Joi, in ajunul sarbatorii nasterii Domnului nostru Isus Cristos, inainte de liturghia ce va avea loc la ora 22:00, tinerii din parohia noastra va invita sa luati parte la un Concert de colinde pregatit si sustiunut de dansii.

De asemenea, sambata 26 decembrie 2009, a II-a zi de Craciun, dupa slujba de la ora 18:00, sunteti invitati sa participati la o sceneta, ce are ca si subiect momentul nasterii lui Isus Cristos. Sceneta este pregatita de catre copiii si tinerii din parohie. Va asteptam cu mare drag!

#### 29 noiembrie 2009

### Coroana de Advent

Un obicei vechi prezent în toate bisericile romano-catolice în perioada de Advent, timpul special de pregătire pentru sărbătoarea Naşterii Domnului, este coroana de Advent. Care este originea acestei coroane, cum se foloseşte, semnificaţiile şi ritul binecuvântării coroanei vor fi prezentate în cele ce urmează, într-un material pus la dispoziţie de Oficiul pentru Pastoraţia Liturgică şi Sacramente.

#### Originea coroanei de Advent

Lumina, căldura, viaţa pe care le dorim nu provin de la soare, aşa cum vedem în riturile precreştine legate de solstiţiul de iarnă, ci de la Cristos; vrem să celebrăm victoria lui Cristos asupra întunericului şi a morţii. Originea acestei tradiţii este recentă şi se inserează bine în climatul de iarnă şi în dorinţa sosirii luminii.

Coroana de Advent este o tradiţie născută în sec. al XIX-lea în Hamburg. În acest oraş erau mulţi copii orfani care nu aveau o casă, trăiau cerşind şi dormind pe străzi. Unii deveneau mici delincvenţi şi ajungeau în închisoare. Un tânăr pastor evanghelic, Johann Heinrich Wichern (1808-1881), a cumpărat o casă mare în Hamburg, a restructurat-o şi a început să adune copiii de pe stradă, să le dea un acoperiş şi ceva de mâncare. Anul 1838 poate fi considerat anul întemeierii casei numite "Rauhe Haus". El i-a învăţat pe acei copii o meserie: unii au devenit cizmari, alţii pictori, grădinari, croitori... şi în felul acesta au încetat de a mai cerşi învăţând să-şi câştige singuri pâinea.

În fiecare an, în timpul Adventului, tânărul pastor Wichern organiza un moment de rugăciune. În Adventul anului 1838, vrând să facă mai frumos acest timp pentru oaspeţii săi, s-a gândit ca fiecare copil să aprindă, începând cu 1 decembrie, în timpul momentelor de rugăciune, câte o lumânare colorată. Din 1840, în fiecare an avea loc în această casă o scurtă ceremonie religioasă: pastorul şi copiii se adunau în dormitor, Wichern povestea ceva despre Advent şi Crăciun şi se cântau multe cântece. Deoarece în fiecare zi se aprindea câte o lumânare, acel moment s-a numit Kerzendacht (celebrarea lumânărilor). Un prieten de al pastorului a pregătit un cerc de lemn pe care au fost aşezate lumânările, astfel încât să pară o mare "coroană de lumină", Lichterkranz. Se ajungea la Crăciun cu toate cele 24 de lumânări aprinse.

Deoarece le plăcea foarte mult, începând cu 1851 chiar copiii au început să ornamenteze coroana cu ramuri de brad ca semn al vieţii.

Multe persoane au găsit coroana de Advent atât de frumoasă, încât au vrut să aibă chiar în casa lor ceea ce se numea Coroana de lumină. În felul acesta uzanţa aceasta a ieşit din acel ambient şi s-a răspândit mai ales în familii.

Dar cine avea în casă un loc atât de mare ca să atârne o coroană de Advent pe care să stea 24 de lumânări? Astfel s-a micşorat numărul lumânărilor ajungându-se doar la patru, după cele patru duminici ale Adventului: trei de culoare violet şi una de culoare roşie.

Acest obicei s-a răspândit repede în familiile evanghelice din întreaga Germanie, dar în scurt timp s-a răspândit în lumea anglo-saxonă şi apoi în Franţa. Fiind considerată la origine o tradiţie protestantă, la început a fost privită cu suspiciune în lumea catolică.

După Primul Război Mondial, ea a primit un nou impuls şi a intrat şi în casele catolicilor. În 1925, coroana de Advent, în forma sa actuală, şi-a făcut apariţia într-o biserică catolică din Köln, iar în 1930 la München. Prin 1935, în Austria, s-a început să se binecuvânteze coroanele de Advent pentru casele particulare.

Astăzi acest obicei are o mare răspândire, complice fiind şi supermagazinele care pun la dispoziţie coroane de Advent deja confecţionate, de toate tipurile, pentru toate gusturile, la toate preţurile.

#### Folosirea coroanei de Advent

Coroana de Advent are o funcţie religioasă: vesteşte apropierea Crăciunului mai ales copiilor, ne pregăteşte pentru Crăciun, trezeşte rugăciunea comună, arată că Isus este adevărata lumină care învinge întunericul şi răul.

Consumismul modern a pus stăpânire pe acest obicei, a confecţionat tot felul de forme de atârnat pe uşile de la intrare în locuinţe, a făcut din ea un motiv ornamental de Crăciun care se găseşte nu doar în case ori biserici, ci şi în magazine, în pieţe, la concerte.

Cu toate acestea ea nu-şi pierde valoarea simbolică, date fiind structura şi contextul în care este inserată, şi, ca orice simbol, nu încetează să ne vorbească, să ne interogheze, să solicite căutarea unui sens. Tocmai de aceea ea s-a răspândit foarte repede.

Se foloseşte în primul rând în familie, atârnată de lustră sau aşezată în centrul unei mese. Alţii o aşează la intrare sau la fereastră. Se foloseşte în biserică, în centru sau lângă pupitru, pe altar, în locul lumânărilor.

Lângă coroană se poate pune un Calendar de Advent, un carton mare cu 24 de casete în care se aşează un verset biblic sau un personaj care evocă venirea Mântuitorului. Seara se aprind lumânările coroanei, se deschide fereastra care corespunde zilei şi se cântă cântece de Advent, se povesteşte despre Crăciun, se fac anumite reflecţii, ori se recită Rozariul şi litaniile.

#### Simbolismul coroanei de Advent

Coroana de Advent este un imn adus naturii care revine la viaţă, atunci când totul pare a se sfârşi, un imn adus luminii care învinge întunericul, un imn adus lui Cristos, adevărata lumină, care vine să învingă întunericul răului şi al morţii.

Coroana de Advent are o formă circulară. Cercul este încă din antichitate un semn al veşniciei şi al unităţii; aici indică şi soarele şi ciclul său anual, modul său continuu de a se reproduce, fără a se consuma vreodată; exprimă foarte bine misterul lui Cristos care este propus mereu.

La fel ca şi inelul, care este un tot continuu, coroana este şi semn de fidelitate, fidelitatea lui Dumnezeu faţă de promisiunile sale.

Dată fiind această semnificaţie, coroana de Advent trebuie să-şi menţină forma sa circulară şi nu trebuie să devină o compoziţie florală cu patru lumânări.

Coroana este şi semn al regalităţii şi al victoriei. În vechea Romă erau încoronaţi învingătorii jocurilor sau ai unui război. Şi astăzi primesc coroniţă cei care iau premiul întâi. Coroana de Advent anunţă că acest copil care este aşteptat este regele care învinge întunericul cu lumina sa.

Ramurile mereu verzi de brad sau de pin care ornează coroana sunt semnele speranţei şi ale vieţii fără de sfârşit, ale vieţii veşnice. De aceea, coroana adevărată nu trebuie să fie din teracotă, din ceramică etc.

Aceste ramuri amintesc de intrarea lui Isus în Ierusalim, primit cu ramuri şi salutat ca rege şi Mesia.

Pentru ornamentarea coroanei se folosesc benzi de hârtie roşie sau violet: roşu sau roz, simbolul iubirii lui Isus care devine om; violet, semn al pocăinţei şi al convertirii pentru a ne pregăti pentru venirea sa.

#### Simbolismul lumânărilor

Cele patru lumânări arată cele patru săptămâni ale timpului Adventului.

Aprinderea succesivă a lumânărilor indică apropierea progresivă a Naşterii lui Isus, progresiva victorie a luminii asupra întunericului. De aceea e bine ca aprinderea lor să aibă loc seara, pe întuneric.

La început lumânările erau trei de culoare violet şi una de culoare roşie: violet pentru a indica penitenţa şi convertirea la Dumnezeu, roşie ca semn al bucuriei pentru iminenta naştere a lui Isus; cea roşie se aprinde în a treia duminică de Advent, numită chiar Gaudete (bucuraţi-vă). Ele pot fi însă toate de culoare albă sau în patru culori diferite.

Fiecare lumânare îşi are semnificaţia sa religioasă. Conform tradiţiei, prima este lumânarea profetului, a doua a Betleemului, a treia a păstorilor, a patra a îngerilor.

Mai sunt şi alte tradiţii, de exemplu: prima este lumânarea iertării acordate lui Adam şi Evei, prin care din muritori au devenit vii în Dumnezeu; a doua este cea a credinţei patriarhilor care cred în darul ţării promise; a treia este cea a bucuriei lui David pentru descendenţa sa; a patra este cea a învăţăturii profeţilor care vestesc dreptatea şi pacea.

Diferitele lumânări primesc din când în când numele unui personaj biblic, expresie a unei atitudini sau virtuţi care predispun pentru Crăciun. De obicei a treia lumânare este legată de bucurie, corespunzător cu tema celei de a treia duminici.

Coroana de Advent poate fi aşezată:

- aproape de pupitru sau de cruce
- în centrul prezbiteriului sau al bisericii
- pe altar, în locul lumânărilor (atunci când este mai mică)

Este bine să o facem să cadă de sus.

Când se aprind lumânările:

- imediat la începutul celebrării, sau înainte de rugăciunea zilei, cu o scurtă didascalie iniţială şi rugăciunea respectivă;
- la evanghelie, după proclamarea cuvântului, dacă este aproape de pupitru;
- în timpul primelor vespere (la început, sau la "Magnificat") în comunităţile unde se celebrează Liturgia orelor.

Coroana va fi luată jos în ziua Naşterii Domnului lăsând locul ieslei de Crăciun sau bradului. E bine ca tot ceea ce arată aşteptare şi penitenţă să se scoată din biserică, cu excepţia cazului în care această coroană este aşezată drept iesle în care se pune statueta pruncului Isus.

Sursa ProFamilia.ro

^sus^

#### 5 octombrie 2009

### Telefon VS. Biblie

Ma intreb ce s-ar intampla daca ne-am trata Biblia asa cum ne tratam telefoanele celulare. Ce ar fi daca am purta-o in buzunarele si gentile noastre? Ce ar fi daca ne-am intoarce din drum s-o luam daca am uitat-o acasa? Ce ar fi daca am deschide-o de mai multe ori pe zi? Ce ar fi daca am folosi-o sa primim mesaje? (de la Dumnezeu) Ce ar fi daca am trata-o ca si cum nu am putea trai fara ea? Ce ar fi daca am da-o ca si cadou copiilor si prietenilor nostri? Ce ar fi daca am folosi-o in timp ce calatorim? Ce ar fi daca am folosi-o in "cazurile de urgenta"? Ce ar fi daca am folosi-o pentru a intra in legatura cu Dumnezeu? Asa-i ca va ganditi acum... hmmm... unde este Biblia mea? Si inca un lucru. Spre deosebire de telefoanele celulare, nu trebuie sa ne ingrijoram niciodata ca Biblia noastra va ramane fara semnal si minute sau ca va fi deconectata deoarece Isus ne-a platit deja abonamentul. (sau creditul)

### Iunie 2009

#### 8 iunie 2009

Datorita faptului ca pe data de 6 iunie a fost ziua copilului la nivel diecezan iar parohia noastra a fost prezenta cu copii la aceasta sarbatoare, pe data de 8 iunie parintele vicar si cativa tineri au decis sa iasa cu copiii undeva la iarba verde. Poze de la aceasta activitate gasiti aici.

#### 14 iunie 2009

In aceasta zi, in parohia noastra s-a sarbatorit hramul bisericii. Pentru aceasta zi tinerii si adultii s-au ocupat de curatenia si infrumusetarea bisericii (ex. ghirlande din brad) si efortul lor nu a fost in zadar, de aceea multumim pe aceasta cale celor care au dat o mana de ajutor. Poze de la hramul parohiei gasiti aici.

Iar pentru ca sarbatoarea sa fie completa iar efortul depus rasplatit, seara, dupa slujba de la ora 18:00, tinerii au dat o petrecere la subsolul bisericii si s-au simtit bine impreuna.

#### 15 iunie 2009

Pe aceasta data, in parohia noatra, parintele vicar Daneil Budau impreuna cu colegii sai de la seminar, au sarbatorit inca un an de cand au fost sfintiti ca preoti. Astefel pentru a sarbatori aceasta ocazie, cei 10 preoti/colegi au celebrat o slujba impreuna. Tinerii din parohie s-au pregatit special pentru aceasta slujba prin cantecele lor. Cantecele au fost acompaniate de orga, chitari si 2 flauturi. Ne bucuram ca am putut fi gazda acestui eveniment. Poze puteti vede aici.

Mentionam faptul ca in aceasta perioada mai-iunie biserica noastra a inceput sa aiba o noua infatisare, aplicanduise un strat nou tencuiala decorativa. In curand, aceasta etapa in terminarea constructiei se va finaliza.

#### 16 iunie 2009

Desi pe 13 iunie a fost sarbatoarea Sfantului Anton de Padova, in parohia noastra sfintirea crinilor si binecuvantarea copiilor a avut loc pe data de 16 iunie 2009 in cardul slujbei de la ora 18:00. Aceasta sarbatorea a incheiat perioada de 3 zile de sarbatoare. Poze gasiti aici.

^sus^

### Mai 2009

Dupa un timp destul de indelungat am reusit sa revenim si sa va prezentam ceea ce s-a mai intamplat la noi la parohie si ce activitati au mai avut loc. Ne pare rau ca a fost aceasta perioada in care nu v-am prezentat nimic nou, ultimul lucru postat pe site fiind pozele din noaptea de Pasti. Acest lucru se datoreaza faptului ca este un singur administrator al acestui site iar in aceasta perioada a fost ocupat cu examenele la facultate. Ne bucuram ca am revenit si in cele ce urmeaza vom incerca sa va prezentam cele mai importante realizari.

#### 10 mai 2009

Pe data de 10 mai 2009, Parohia Tamaseni a fost gazda ultimei editii a Festivalului Talantilor 2009, sectiunea Dans. La acest festival au participat toate parohile din zona Roman care au membri in Actiunea Catolica a Tinerilor, printre care si parohia noastra. Tinerii din parohia noastra s-au pregatit din greu pentru acest festival si au reusit sa invete 3 dansuri minunate. In continuare va prezentam cele 3 dansuri in ordinea aparitiei lor in cadrul festivalului: un colaj, vals si rock'n'roll.

#### 17 mai 2009

In aceasta zi s-a sarbatorit hramul Congregatiei "Sfantul Leonard Murialdo". Deoarece congregatia face parte din parohia noastra, slujba de hram s-a celebrat la noi in parohie la ora 18:00. Cateva poze de la aceasta slujba cat si de la petrecerea ce a urmat la sediul congregatiei le puteti vedea pe pagina Album foto 2009.

^sus^

#### 25 februarie 2009

### Noua infatisare

Dupa cum am amintit in urma cu 3 zile, am pregatit o noua infatisare a site-ului pentru perioada Postului Mare. Speram sa va placa si orice pareri (aprecieri sau critici) le asteptam pe adresa de e-mail sau in Cartea de oaspeti.

Tot odata va invitam sa cititi un articol despre Postul Mare in care va este prezentat pe scurt ce este Postul Mare si ce trebuie sa facem in acest timp de pregatire.

#### 22 februarie 2009

### Pregatiri de post

Avand in vedere ca miercuri, 25 februarie 2009, este Miercurea cenusii, prima zi din postul mare, va pregatim o noua surpriza pe site (speram sa fie una placuta pentru dumneavoastra, vizitatorii).

Tot odata, deoarece incepe postul anuntam ca Calea Sfintei Cruci va fi in zilele de marti, vineri si duminica, seara la ora 17:30 inainte de Sfanta Liturghie.

#### 9 februarie 2009

### Festivalul Talantilor, editia a II-a

Actiunea Catolica a Tinerilor(ACT) din zona Roman a organizat sambata 7 februarie 2009, a II-a editie a "Festivalului Talantilor". De aceasta data parohiile participante au trebuit sa se pregateasca la sectiunea scenete comice si cultura generala cu tema Sfantul Paul si Actiunea Catolica. La aceasta editie a festivalului au participat 10 parohii membre ale ACT din zona Roman, printre care si parohia noastra.

Parohia noastra a participat cu sceneta "Costica dormi?" avand ca actori in rolul lui Costica pe Alexandru Molodoi iar in rolul nevestei pe Alexandra Luca. Puteti urmari sceneta aici pentru a-i putea aprecia pe cei doi actori si asteptam eventualele comentarii in Cartea de oaspeti.

Deasemenea puteti vedea si cateva poze de la acest eveniment aici.

Daca nu puteti viziona acest film inseamna ca nu aveti ultima versiune de Adobe Flash Player. Click pentru a o putea descarca.

#### 21 ianuarie 2009

### Campanie: "Inchide telefonul in Biserica"

Incercam prin acest filmulet care il prezentam sa facem atenti oamenii ca nu trebuie sa uite sa-si inchida telefoanele, sau sa le puna pe "silentios" atunci cand se afla in Biserica. Liturghia este o rugaciune mai ampla, un dialog intre cei prezenti in Biserica si Dumnezeu, iar acest dialog nu trebuie deranjat de telefoanele care nu sunt inchise si incep sa sune. Tot odata, trebuie avut in vedere ca si alte discutii particulare care le avem cu altii in Biserica pot deranja pe cei din jur, le poate distrage atentia de la rugaciune.

Daca nu puteti viziona acest film inseamna ca nu aveti ultima versiune de Adobe Flash Player. Click pentru a o putea descarca.

#### 7 ianuarie 2009

### Filmarea Concertului de Craciun 2008

Cu putin efort am apucat si am realizat acest nou film cu Concertul de colinde din seara de Craciun sustinut de tinerii din parohia noastra inainte de liturghia de la ora 22:00 in seara de Craciun, 24 decembrie 2008

Daca nu puteti viziona acest film inseamna ca nu aveti ultima versiune de Adobe Flash Player. Click pentru a o putea descarca.

#### 25 decembrie 2008

### Programul Sfinţirii Locuinţelor

- Vineri, 2 ianuarie:

Str. Moldovei, Str. Cerbului, Florilor, Al. Moldovei, F. Ciupitu, Luceafărului, Victoriei, Albinei, Bistriţei, P. Moşoiu, Griviţei, Al. Griviţei, Matei Millo, D. Cantemir, Fd. Crângului, Renaşterii, Viitorului, Str. Păcii, Fundătura Păcii, C. Hogaş, Ec. Teodoroiu

- Sâmbătă, 3 ianuarie

Str. Smirodava

- Duminica, 4 ianuarie

Str. Mihai Eminescu, Str. Bogdan Dragoş

- Luni, 5 ianuarie

Str. Tudor Vladimirescu, Al. Tudor Vladimirescu, Str. Grigorescu, Banatului, Islazului, Mărului, Perişorului, Narciselor, Alba Iulia, Cocorului

- Marţi, 6 ianuarie

Str. Republicii, Str. Ion Creangă (Bl: 6, 8, 10, 12)

- Miercuri, 7 ianurie

Str. Gloriei, Str. Ion Crangă (Bl: 1, 2, 4, 4A)

- Joi, 8 ianuarie

Str. C. A. Rosetti

- Reprogramările: Vineri, Sâmbătă şi următoarele.
- Cei care şi-au schimbat adresa sau sunt nou veniţi în parohia noastră sunt rugaţi să anunţe la biroul parohial.
- Simbria (100 lei) poate fi oferită cu ocazia sfinţirii locuinţelor sau la o dată ulterioară

### Noua infatisare a site-ului

Pentru ca pe data de 29 decembrie vom implin un an de la lansarea site-ului si deoarece ne doream o mica schimbare si o mai buna navigare in site, ne-am decis sa refacem structura si putin din infatisarea site-ului.Asteptam parerile voastre despre noul "look" al site-ului pe Cartea de oaspeti.

#### 20 Decembrie 2008

### Concert de Craciun

Tinerii din parohia noastra va invita sa participati, miercuri 24 decembrie 2008, la un mini-concert de colinde. Acesta va incepe la ora 21:40, inainte de slujba de Craciun de la ora 22:00, si va dura in jur de 15 min.

#### 20 Decembrie 2008

### Sceneta de Craciun

Copiii si tinerii din parohia noastra va invita, joi 25 decembrie 2008, dupa slujba de seara de la ora 18:00, sa asistati la sceneta de Craciun in care se prezinta momentul nasterii Domnului nostru Isus Cristos.

- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

Copyright © Parohia Inima Neprihanita a Mariei Roman 2007-2009 ® - Toate drepturile rezervate - Realizat de Bulai Alexandru