- |Contact
- |Carte de oaspeti
- |Album foto
- |Stiri
- | Viata parohiei
- |Despre noi
- Prima pagina

## Iosefini

- VIATA PAROHIEI
- SURORI
- A.C. GENERAL
- A.C. IN PAROHIE
- TINERI
- COPII

# Congregaţia
„Iosefinii lui Murialdo”

#

Originea

Iosefinii lui Murialdo au fost întemeiaţi de către Sf. Leonard Murialdo la Torino (Italia) pe 19 martie 1873 deoarece vroia ca cineva, după el, să continue apostolatul său cu copii străzii sau fără familie, cu cei care se confruntă cu probleme de sărăcie, de marginare sau nevoiaşi de a fi primiţi şi iubiţi. Sunt chemaţi „Iosefinii lui Murialdo” pentru că denumirea lor oficială în Biserică este „Congregaţia Sf. Iosif„ şi fondatorul este Sf. Leonard Murialdo.

Carisma Spirituală

Constă în a descoperi şi experimenta, în a vesti şi a trăi iubirea infinită, personală, actuală, răbdătoare, gingaşă şi milostivă a lui Dumnezeu pentru fiecare om.

Carisma Apostolică

Educarea umană şi creştină a tinerilor, în şcolile de meserie, în oratorii, în centre sociale şi de primire pentru tineret. Colaborarea cu biserica locală. Parohiile încredinţate congregaţiei iosefine trebuie să se deosebească printru-o atenţie specială faţă de tineri şi să se afle în cartiere sărace şi de periferie.

Stilul

A fi pentru copii, adolescenţi şi tineri : un prieten, un fraţe, un tată cu multă răbdare, încredere şi înţelegere!

Iosefinii lui Murialdo la Roman

Au ajuns la Roman în vara anului 2001 şi încet, încet, au început să colaboreze cu parohiile din oraş şi din împrejurimi pentru pastoraţia tineretului. Renumită este Vara Împreună pentru copii şi tineri, care în fiecare an uneşte sute de copii şi tineri pentru a se ruga, a se juca şi a învăţa împreună. De curând s-a deschis şi o operă socială - creştină: Centrul „Sfântul Leonard Murialdo”.

Centrul de Formare

Încă de la început Părinţilor Iosefini s-au alăturat câţiva tineri, doritori de a cunoaşte şi de a trăi carisma lui Murialdo, devenind astfel călugări şi preoţi iosefini. În iunie 2008 va fi hirotonit primul preot iosefin român: pr. Maximilian Horlescu. Mai sunt şi alţi studenţi călugări, postulanţi şi aspiranţi.

Prezenţa în România

Prima comunitate şi operă întemeiată în România a fost la Popeşti – Leordeni (Bucureşti) în anul 1998. Actualmente acolo este o operă mare şi complexă: un oratoriu, un centru de zi, o şcoală de meserie, asociaţii diferite, asistenţă socială familiilor nevoiaşe şi în curând va fi terminată o biserică cu hramul "Sfânta Maria a Pâinii".
În lume Iosefinii sunt prezenţi în 15 ţări din patru continente.

Veniţi şi Vedeţi

Comunitatea iosefină din Roman, strada Moldovei, nr.6, este întotdeauna deschisă să primească tineri pentru o experienţă de viaţă comunitară, de căutare vocaţională.
Tineri! Vă aşteptăm!!!

Visul nostru

„Oriunde vor fi suflete în pericol, fraţi şi tineri care suferă, acolo vreau să alerg, gata să sacrific totul, să dau totul.”( Sf. Leonard Murialdo)

Articol realizat de catre Pr. Maximilian Horlescu

Iosefinii lui Murialdo – Roman, Str. Moldovei, nr. 6, Roman (NT)
Telefon & Fax: 0233 727688, e-mail: roman@murialdo.com

- |Contact
- |Carte de oaspeti
- |Album foto
- |Stiri
- |Viata parohiei
- |Despre noi
- Prima pagina

Copyright © Parohia Inima Neprihanita a Mariei Roman 2007-2009 ® - Toate drepturile rezervate - Realizat de Bulai Alexandru